Mênawi wontên abdi dalêm ing nagari, utawi ing dhusun: ingkang sami adamêl watês tugu pemahan. Utawi pasabinan. Têgil ara-ara, wana sasamènipun. Sampun wontên ingkang adamêl watês tugu kali, sabab kali punika asring ngalih, siti botên ngalih, sami adamêla watês tugu awêrni banon. Utawi sela, punapadene kajêng ingkang sami gêsang, kajêng pêlêm kawèni pakèl. Kajêng wayang sasamènipun. Dene kangjêng ingkang kadamêl watês punika, dadêlêgipun kadarbe têtiyang kêkalih, wondening êpangipun, utawi wontêna melikipun. Pundi ingkang angungkuli dhatêng sitènipun. Inggih punika ingkang andarbèni.
